CELEX: 62014CB0539
Language: hr
Date: 2015-07-16 00:00:00
Title: Predmet C-539/14: Rješenje Suda (prvo vijeće) od 16. srpnja 2015. (zahtjev za prethodnu odluku Audiencia Provincial de Castellón – Španjolska) – Juan Carlos Sánchez Morcillo, María del Carmen Abril García protiv Banco Bilbao Vizcaya Argentaria, SA („Prethodni postupak — Članak 99. Poslovnika Suda — Direktiva 93/13/EEZ — Članak 7. — Povelja Europske unije o temeljnim pravima — Članci 7. i 47. — Potrošački ugovor — Ugovor o hipotekarnom zajmu — Nepošteni uvjeti — Postupak izvršenja na temelju hipoteke — Pravo na žalbu”)

28.9.2015   
            
            
               HR
            
            
               Službeni list Europske unije
            
            
               C 320/12
            
         Rješenje Suda (prvo vijeće) od 16. srpnja 2015. (zahtjev za prethodnu odluku Audiencia Provincial de Castellón – Španjolska) – Juan Carlos Sánchez Morcillo, María del Carmen Abril García protiv Banco Bilbao Vizcaya Argentaria, SA
   (Predmet C-539/14) (1)
   
   ((„Prethodni postupak - Članak 99. Poslovnika Suda - Direktiva 93/13/EEZ - Članak 7. - Povelja Europske unije o temeljnim pravima - Članci 7. i 47. - Potrošački ugovor - Ugovor o hipotekarnom zajmu - Nepošteni uvjeti - Postupak izvršenja na temelju hipoteke - Pravo na žalbu”))
   (2015/C 320/17)
   Jezik postupka: španjolski
   
      Sud koji je uputio zahtjev
   
   Audiencia Provincial de Castellón
   
      Stranke glavnog postupka
   
   
      Tužitelji: Juan Carlos Sánchez Morcillo, María del Carmen Abril García
   
      Tuženik: Banco Bilbao Vizcaya Argentaria, SA
   
      Izreka
   
   Treba li članak 7. stavak 1. Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima, u vezi s člancima 7. i 47. Povelje Europske unije o temeljnim pravima, tumačiti na način da mu nije protivan nacionalni propis, poput onog o kojem je riječ u glavnom postupku, na temelju kojeg potrošač kao dužnik u postupku izvršenja na temelju hipoteke može podnijeti žalbu protiv odluke o odbijanju prigovora protiv ovrhe samo kada prvostupanjski sud nije prihvatio razlog prigovora koji se odnosio na nepoštenost ugovorne odredbe koja je bila temelj za izvršni naslov i to unatoč tome što prodavatelj robe ili pružatelj usluga može pobijati svaku odluku kojom se okončava postupak, bez obzira na razlog prigovora na kojem se temelji.
   
      (1)  SL C 26, 26. 1. 2015., SL, posebno izdanje na hrvatskom jeziku, poglavlje 15., svezak 12., str. 24.